Vyšný (Křišťanov)

Vyšný (antaŭe Mísava, ) estas pereinta vilaĝo en Ĉeĥio, parto de municipo Křišťanov en distrikto Prachatice. Ĝi troviĝis proksimume 8 km oriente de Volary, super valo de Blanice kaj rojo Puchéřský potok. 

Vyšný situas en katastra teritorio Křišťanov kun areo 17,95 km².

 Historio 
En la fondantaj dokumentoj de monaĥejo Zlatá Koruna estas iama domaro Vyšný unuafoje menciata en la jaro 1343 sub nomo Ebenaw. Ekde la jaro 1398 ĝi estas nomata Miesau. La vivtenado de lokaj loĝantoj estis agrikulturo kaj vitrofarado. La ampleksa pluvmarĉa malsekejo estis dearbarigita kaj la grundo fekundigita. La vitrofarejo "Misav" estis unuafoje menciita en la 15-a jarcento. Oni laboris en la vitrofarejo en la jaroj 1602 – 1793 kaj oni eksportis de ĉi tie spegulan vitron ĝis  Nurenbergo. En la jaro 1722 eksplodis en la vitrofarejo incendio, kiu neniigis grandan parton de la domaro. Laboron de la vitrofaristoj rememorigas lokaj nomoj Spálenec kaj Puchéřský potok. En la jaro 1809 estis fondita vitrofarejo en la najbara  Arnoštov. El sep putoj, riĉaj je akvo, en Vyšný, parto de akvo estis forkondukita tra kanalo ĝis Arnoštov. Al la jaro 1930 vivis en Vyšný en 14 domoj 95 loĝantoj, el kiuj ĉiuj estis germanoj. Antaŭ la jaro 1946 en Vyšný troviĝis 15 domoj, kelke da krucoj, diaj torturoj, meze de la domaro pli granda kapeleto. Post deviga forŝovo de germana loĝantaro la agrikulturaj areoj estis primastrumadaj de ŝtato. La domoj iom post iom kadukiĝis kaj en la 1970-aj jaroj la konstruaĵoj en la tuta domaro estis egaligitaj kun la tero. 

 Nuntempo 
En la jaro 2004 estis en Vyšný denove konstruita kapelo kaj estis rekonstruitaj restaĵoj de putoj. Ĉe ŝoseo Křištanov – Arnoštov estas belvidejo al Boubín, Bobík, Plechý kaj Knížecí stolec.

 Naturo 
La eksa domaro Vyšný situis sur teritorio PPR Šumava kaj troviĝas ĉi tie naturmemorindaĵo Vyšný - Křišťanov kun protektitaj kreskaĵoj (krokuso, montara arniko, junipero ka.).

 Pluaj fotoj 

Panoramo

 Ligiloj 
Referencoj

 Eksteraj ligiloj 
 Zaniklé obce

Kategorio:Křišťanov
Kategorio:Pereintaj setlejoj en distrikto Prachatice
Kategorio:Pereintaj setlejoj en Šumava
Kategorio:Pereintaj vitrofarejoj en Ĉeĥio